**Priedas Nr. 3**

**VIEŠOJI ĮSTAIGA UTENOS LIGONINĖ**

**PIRKIMO – PARDAVIMO SUTARTIS** *(projektas)*

**DĖL VAIZDO GASTROSKOPO PIRKIMO**

2021 m. \_\_\_\_\_\_\_ mėn. \_\_ d.Nr.

Utena

Viešoji įstaiga Utenos ligoninė, atstovaujama direktoriaus Daliaus Drungos, veikiančio pagal įstaigos įstatus, toliau vadinama Pirkėju, ir \_\_\_\_\_\_ atstovaujama \_\_\_\_\_\_\_\_\_\_\_\_, veikiančio pagal įstatus, toliau vadinama Tiekėju, toliau kartu vadinami Šalimis, sudarė šią sutartį (toliau – Sutartis):

1. **SUTARTIES DALYKAS IR OBJEKTAS**
   1. Sutarties dalykas – [*įrašomas prekių pavadinimas*] (toliau – Prekės), kurių techniniai parametrai nurodyti Sutarties 1 priede, pirkimas – pardavimas.
   2. Tiekėjas įsipareigoja perduoti Pirkėjui nuosavybės teise priklausančias Prekes Pirkėjo nuosavybėn, o Pirkėjas įsipareigoja priimti šias Prekes ir sumokėti už jas Sutartyje nustatytą kainą Sutartyje aptartomis sąlygomis ir tvarka.
   3. Tiekėjas patvirtina, kad tretieji asmenys į perduodamas Prekes neturi jokių teisių ar pretenzijų, perduodamos Prekės nėra areštuotos ir nėra teisminio ginčo objektas, taip pat Tiekėjo teisė disponuoti Prekėmis nėra atimta ar apribota.
   4. Tiekėjas garantuoja, kad Prekės yra naujos, nenaudotos, kokybiškos, neturi paslėptų trūkumų ir defektų (dizaino, medžiagų, gamybos ir/ar kt.), tinkamos naudoti pagal jų paskirtį, atitinka Sutarties 1 priede nustatytus reikalavimus, Tiekėjo pasiūlymą bei kitus Sutarties reikalavimus, taip pat atitinka visus su jų tiekimu ir kokybe susijusių Lietuvos Respublikos ir Europos Sąjungos teisės aktų reikalavimus.
2. **PREKIŲ PRISTATYMAS IR PRIĖMIMAS**
   1. Prekės turi būti pristatytos, iš anksto Šalių suderintu laiku, per 50 (penkiasdešimt) kalendorinių dienų nuo Sutarties įsigaliojimo dienos. Per šį laikotarpį Prekė turi būti pristatyta, sumontuota taip, kad pilnai funkcionuotų, personalas turi būti apmokytas naudotis įranga. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui. Esant nenumatytoms aplinkybėms, prekių pristatymo terminas gali būti pratęsiamas dar 10 (dešimt) kalendorinių dienų.
   2. Prekių pristatymo vieta – VšĮ Utenos ligoninė, Aukštakalnio g. 3, Utena. Jeigu užsakymo metu nenurodomas kitas pristatymo vietos adresas.
   3. Sutarties vykdymo metu Tiekėjas, gavęs Pirkėjo sutikimą, gali pristatyti kitas, nei Sutartyje nurodytas, Prekes, jei:
      1. Prekių gamintojas nebegamina Sutartyje nurodytų Prekių. Tokiu atveju Sutartyje nurodytos Prekės turi būti pakeistos to paties ar kito gamintojo lygiavertėmis, tokių pačių ar geresnių techninių parametrų Prekėmis, nekeičiant Sutartyje nustatytos Prekių kainos.
      2. Rinkoje pasirodo to paties gamintojo naujesnio modelio Prekės, kurių techniniai parametrai yra geresni už nurodytus Sutarties 1 priede, ir Tiekėjas sutinka pristatyti šias Prekes už tokią pačią Sutartyje numatytą Prekių kainą.
   4. 2.3 punkte nurodytais atvejais Tiekėjas, norėdamas pristatyti kitas, nei Sutartyje nurodytas, Prekes, turi pateikti Pirkėjui raštišką prašymą, pridėdamas prašyme dėstomas aplinkybes pagrindžiančius dokumentus (pvz. gamintojo raštą ar pan.), taip pat pateikti naujai siūlomų Prekių atitikimą Sutarties 1 priede nustatytiems reikalavimams įrodančius dokumentus (pvz. Prekių brošiūras, katalogus ir pan.). Pirkėjui sutikus, Prekių pakeitimas įforminamas rašytiniu Šalių susitarimu.
   5. Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Tiekėjui.
   6. Tiekėjas turi pasirūpinti, kad Prekės būtų pristatytos į priėmimo vietą, suderinus su Pirkėju, kad pastarasis galėtų Prekes patikrinti, įsitikinti jų tinkamumu ir įforminti Prekių priėmimą.
   7. Prekės turi būti pateiktos gamyklinėje pakuotėje. Su Prekėmis turi būti pateikti visi Sutarties 1 priede reikalaujami dokumentai (darbo, eksploatavimo, priežiūros instrukcijos ir pan.).
   8. Prekių priėmimas įforminamas pasirašant priėmimo – perdavimo aktą ar kitą priėmimą – perdavimą patvirtinantį dokumentą ir sąskaitą – faktūrą, po to, kai Tiekėjas pristato,sumontuoja, įdiegia Prekes ir apmoko Pirkėjo darbuotojus naudotis Prekėmis. Nuo šio dokumento pasirašymo momento Prekės tampa Pirkėjo nuosavybe.
   9. Jei Tiekėjas pristato Sutarties reikalavimų neatitinkančias Prekes ar atsisako įvykdyti kitus savo sutartinius įsipareigojimus (*sumontuoti, įdiegti Prekes, apmokyti Pirkėjo darbuotojus naudotis Prekėmis ir pan*.) Pirkėjas turi teisę nepasirašyti priėmimo – perdavimo akto ar kito priėmimą – perdavimo patvirtinančio dokumento (pvz. sąskaitos – faktūros), reikalauti pristatyti tinkamas Prekes ir įvykdyti kitus sutartinius įsipareigojimus.
   10. Prekių pristatymo ar garantinio laikotarpio metu, nustačius Prekių kokybės trūkumus ar gedimus ir negalint atkurti Prekių techninių galimybių, Tiekėjas įsipareigoja savo sąskaita pakeisti nebetinkamas naudoti Prekes analogiškomis naujomis Prekėmis ir atlikti techninės priežiūros ar remonto darbus ne vėliau kaip per 3 (tris) darbo dienas nuo Pirkėjo pranešimo Tiekėjui pateikimo telefonu arba elektroniniu paštu dienos.
   11. Tiekėjui vengiant vykdyti sutartinius įsipareigojimus arba nepašalinus trūkumų per nustatytą terminą, Pirkėjas turi teisę Prekių atsisakyti arba savo jėgomis organizuoti trūkumų pašalinimą (*pasitelkti trečiuosius asmenis Prekių pristatymui, tvarkymui, montavimui, įdiegimui, darbuotojų apmokymui ir pan.*). Tokiu atveju Pirkėjo patirtos išlaidos išskaičiuojamos iš Tiekėjui mokėtinų sumų.
   12. Jei Prekių neatitikimas Sutarties reikalavimams paaiškėjo po Prekių priėmimo, Pirkėjas turi teisę reikalauti, kad Tiekėjas iki Pirkėjo nustatyto protingo termino pakeistų Sutarties reikalavimų neatitinkančias Prekes tinkamomis. Jei toks Pirkėjo reikalavimas yra pareikštas praėjus Sutartyje numatytam Prekių pristatymo terminui, Pirkėjas turi teisę skaičiuoti delspinigius, kaip numatyta Sutarties 5.2 punkte.
3. **GARANTINIAI ĮSIPAREIGOJIMAI**
   1. Tiekėjas suteikia Prekėms ne mažesnę kaip Sutarties 1 priede nurodyto termino garantiją, kuri pradedama skaičiuoti nuo Prekių perdavimo Pirkėjui.
   2. Garantinio laikotarpio metu Tiekėjas turi užtikrinti nemokamą Prekių dalių nupirkimą ir pakeitimą naujomis, bei nustatytų techninių galimybių atkūrimą arba nemokamą Prekių pakeitimą naujomis analogiškomis Prekėmis.
   3. Garantinio laikotarpio metu techninis aptarnavimas turi būti organizuojamas ne vėliau kaip per *48 val.* nuo Pirkėjo pranešimo Tiekėjui apie gedimą (išskyrus poilsio ir švenčių dienas), jeigu Šalys konkrečiu atveju nesusitaria kitaip. Tiekėjas turi užtikrinti, kad techninis aptarnavimas būtų atliekamas tik kvalifikuoto (-ų) specialisto (-ų).
   4. Garantinis terminas stabdomas nuo Pirkėjo pranešimo Tiekėjui apie gedimą iki kol Tiekėjas pašalina gedimą ir atitinkamai pratęsiamas tokiam laikotarpiui, per kurį Pirkėjas negalėjo naudotis Prekėmis.
   5. Jei Tiekėjas pakeičia Prekes ar Prekių dalis naujomis, tai naujoms Prekėms ar jų dalims taikomas toks pats Sutarties 1 priede nurodytas garantinis terminas.
4. **KAINODAROS TAISYKLĖS, ATSISKAITYMO IR MOKĖJIMO TVARKA**
   1. Sutarties kaina yra EUR (*skaičiais ir žodžiais*) be PVM , EUR (*skaičiais ir žodžiais*) su PVM. PVM sudaro EUR (*skaičiais ir žodžiais*).
   2. Į Sutarties kainą yra įskaičiuoti visi mokesčiai ir visos Tiekėjo išlaidos, būtinos Sutarties įvykdymui.
   3. Sutartyje nustatyta Prekių kaina per visą Sutarties galiojimo laikotarpį nebus keičiama (nei pasikeitus kainų lygiui, nei mokesčiams (išskyrus PVM). Pasikeitus Prekėms taikomam PVM tarifui (įsigaliojus tą patvirtinantiems Lietuvos Respublikos teisės aktams), Sutartyje nustatyti Prekių įkainiai perskaičiuojami tokia tvarka: įkainiai EUR be PVM nekeičiami, o prie jų pridedamas naujas PVM tarifas. Įkainių perskaičiavimas įforminamas Šalims pasirašius papildomą susitarimą prie Sutarties. Naujas PVM tarifas taikomas po įkainių perskaičiavimo pristatomoms Prekėms.
   4. Vykdant sutartį, PVM sąskaitos faktūros, sąskaitos faktūros, kiti atsiskaitymo dokumentai bus teikiami naudojant informacinę sistemą „E. sąskaita“.

4.5.Pirkėjas apmoka Tiekėjui už laiku pristatytas kokybiškas, Sutartyje ir Konkurso sąlygose nustatytus reikalavimus atitinkančias prekes pagal gautą PVM sąskaitą faktūrą per 30 (trisdešimt) kalendorinių dienų po to, kai privalomojo socialinio draudimo lėšos iš VLK (PSDF) bus pervestos į Pirkėjo sąskaitą, bet ne vėliau kaip per 60 kalendorinių dienų nuo PVM sąskaitos faktūros gavimo dienos.

1. **ŠALIŲ ATSAKOMYBĖ**
   1. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Pirkėjui įsipareigoja, kad pirkimo sutartį vykdys tik tokią teisę turintys asmenys;
   2. Jei Tiekėjas dėl savo kaltės vėluoja pristatyti visas ar dalį Prekių bei įvykdyti kitus sutartinius įsipareigojimus per Sutartyje numatytą terminą, Pirkėjas turi teisę be oficialaus įspėjimo ir neprarasdamas kitų savo teisių gynimo būdų pradėti skaičiuoti 0,02 % dydžio delspinigius nuo Prekių kainos už kiekvieną termino praleidimo dieną.
   3. Be pateisinamų priežasčių Pirkėjui laiku nesumokėjus už priimtas tinkamas, atitinkančias Sutartyje nustatytus reikalavimus Prekes per Sutartyje nustatytą terminą, Tiekėjas gali pareikalauti mokėti 0,02% dydžio delspinigius nuo vėluojamos sumokėti sumos už kiekvieną termino praleidimo dieną.
   4. Netesybos gali būti išskaičiuojamos iš Tiekėjui pagal Sutartį mokėtinų sumų.
   5. Delspinigių sumokėjimas neatleidžia Šalies nuo pareigos vykdyti šia Sutartimi prisiimtus įsipareigojimus.
   6. Tiekėjas įsipareigoja atlyginti Pirkėjo ar trečiosios šalies patirtą žalą, atsiradusią dėl netinkamų Prekių ar Tiekėjui nesilaikant teisės aktų reikalavimų.
2. **SUTARTIES ĮVYKDYMO UŽTIKRINIMAS**
   1. Sutarties įvykdymo užtikrinimas netaikomas.
3. **NENUGALIMA JĖGA**
   1. Nė viena Šalis nėra laikoma pažeidusia šią Sutartį arba nevykdančia savo įsipareigojimų pagal šią Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos. Nenugalimos jėgos (force majeure) aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 “ Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo”)
4. **GINČŲ SPRENDIMO TVARKA**
   1. Sutartis aiškinama, visi joje neaptarti klausimai ir visi ginčai, kylantys iš Sutarties ar su ja susiję, sprendžiami remiantis Lietuvos Respublikos teise.
   2. Visi ginčai, kylantys iš Sutarties ar su ja susiję, sprendžiami derybų būdu. Jei Šalims nepavyksta išspręsti ginčo derybų būdu, ginčas sprendžiamas kompetentingame Lietuvos Respublikos teisme. Teritorinis teismingumas nustatomas pagal Pirkėjo buveinės vietą.
5. **SUTARTIES KEITIMAS**
   1. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros, kai yra bent vienas iš šių atvejų:
      1. kai pakeitimas iš anksto buvo aiškiai, tiksliai ir nedviprasmiškai suformuluotas pirkimo dokumentuose;
      2. kai prireikia iš to paties Tiekėjo, pirkti papildomų darbų, paslaugų ar prekių, kurių nebuvo įtraukta į pirminį pirkimą;
      3. kai pakeitimo būtinybė atsirado dėl aplinkybių, kurių protingas ir apdairus Pirkėjas negalėjo numatyti;
      4. kai pirkimo sutarties šalis, su kuria Pirkėjas sudarė sutartį, pakeičiama nauja sutarties šalimi, jeigu iš anksto, nedviprasmiškai tai buvo numatyta pirkimo dokumentuose, arba dėl pradinio Tiekėjo reorganizavimo, likvidavimo, restruktūrizavimo ar bankroto procedūros naujas Tiekėjas, atitinkantis pirkimo dokumentuose nustatytus kvalifikacinius reikalavimus, visiškai arba iš dalies perima pradinio Tiekėjo teises ir pareigas;
      5. kai pakeitimas, neatsižvelgiant į jo vertę, nėra esminis, kaip nustatyta Lietuvos Respublikos Viešųjų pirkimų įstatymo (Toliau-VPĮ) 89 straipsnio 4 dalyje.
   2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.
   3. Jeigu pirkimo sutarties pakeitimas atliekamas kitais negu nurodyta atvejais, tokiam pakeitimui atlikti turi būti atliekama nauja pirkimo procedūra pagal VPĮ reikalavimus.

**10.SUTARTIES NUTRAUKIMAS**

10.1. Sutartis gali būti nutraukta bet kuriuo metu bendru Sutarties Šalių susitarimu arba vienos iš Šalių iniciatyva, jei:

10.1.1.kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

10.1.2.keičiasi kitos Šalies organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

10.1.3.kita Šalis nevykdo ar netinkamai vykdo savo sutartinius įsipareigojimus.

* 1. Pirkėjas gali vienašališkai nutraukti pirkimo sutartį, ar sutartį, kuria keičiama pirkimo sutartis, jeigu:

10.2.1.paaiškėjo, kad pirkimo sutartis buvo pakeista pažeidžiant šios Sutarties 9 skyriaus nuostatas;

10.2.2.paaiškėjo, kad Tiekėjas, su kuriuo sudaryta pirkimo sutartis, turėjo būti pašalintas iš pirkimo procedūros kadangi yra nuteistas už šią nusikalstamą veiką: dalyvavimą nusikalstamame susivienijime, jo organizavimą ar vadovavimą jam, kyšininkavimą, prekybą poveikiu, papirkimą, sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, nusikalstamą bankrotą, teroristinį ir su teroristine veikla susijusį nusikaltimą, nusikalstamu būdu gauto turto legalizavimą,  prekybą žmonėmis, vaiko pirkimą arba pardavimą, kitos valstybės tiekėjo atliktą nusikaltimą;

10.2.3.kai padarytas pirkimo sutarties pakeitimas jos galiojimo laikotarpiu laikomas esminiu, tai yra, pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų, dėl pakeitimo ekonominė pirkimo sutarties pusiausvyra pasikeičia Tiekėjo, su kuriuo sudaryta ši sutartis, naudai taip, kaip nebuvo aptarta pradinėje sutartyje, dėl pakeitimo labai padidėja pirkimo sutarties apimtis, kai Tiekėją, su kuriuo sudaryta pirkimo sutartis, pakeičia naujas Tiekėjas dėl kitų priežasčių, negu 9.1.4 papunktyje nurodytos priežastys arba kai juo pakeičiamas pirkimo sutarties ar preliminariosios sutarties bendrasis pobūdis.

10.3.Sutartis gali būti nutraukta Pirkėjo iniciatyva ir dėl kitų, Sutarties 10.1 ir 10.2 punktuose nenurodytų priežasčių, prieš ne mažiau kaip 30 dienų raštu informavus Tiekėją. Tiekėjas turi teisę nutraukti Sutartį ne mažiau kaip prieš 30 dienų raštu informavęs Pirkėją tik dėl svarbių priežasčių.

10.4.Šalys žino ir supranta, kad jei Sutartis bus nutraukta dėl Tiekėjo esminio Sutarties pažeidimo, Pirkėjas, vadovaudamasis VPĮ 91 straipsnio 1 dalimi privalės viešai paskelbti apie Sutarties neįvykdymą ar netinkamą įvykdymą. Esminiu Sutarties pažeidimu bus laikomas Tiekėjo sutartinių prievolių įvykdymo terminų nesilaikymas, Sutarties reikalavimų neatitinkančių Prekių pristatymas bei atvejai numatyti 10.2.3. papunktyje.

10.5.Sutarties nutraukimas nepanaikina nė vienos iš Sutarties Šalių teisės reikalauti sumokėti netesybas, numatytas šioje Sutartyje už sutartinių įsipareigojimų neįvykdymą iki Sutarties nutraukimo.

**11.SUBTIEKĖJAI IR JŲ KEITIMO TVARKA**

11.1. Sutartyje numatytų įsipareigojimų vykdymui Tiekėjas subtiekėjo (-ų) nepasitelks.

*arba*

11.2.Sutartyje numatytų įsipareigojimų vykdymui Tiekėjas pasitelkia šį (-iuos) subtiekėją (-us):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | *Eil. Nr.* | *Subtiekėjo (-ų) pavadinimas (-ai) ir rekvizitai* | *Subtiekėjui (-ams) perleidžiami įsipareigojimai* | |  |  |  | |  |  |  | |

11.3.Tiekėjas Sutarčiai vykdyti, išskyrus Sutarties 11.1 punkte numatytą atvejį, turi pasitelkti tik tuos subtiekėjus, kurie numatyti Tiekėjo pasiūlyme.

11.4.Jei sutarties vykdymo metu, subtiekėjai netinkamai vykdo, atsisako vykdyti arba yra nepajėgūs vykdyti įsipareigojimus, Tiekėjas, gavęs išankstinį Pirkėjo sutikimą, gali pakeisti subtiekėjus.

11.5.Esant būtinybei padidinti Prekių pristatymo spartą, Tiekėjas, gavęs išankstinį Pirkėjo sutikimą, gali pasitelkti papildomus subtiekėjus.

11.6. Apie subtiekėjų keitimą ir/ar papildomų subtiekėjų pasitelkimą Tiekėjas turi iš anksto raštu informuoti Pirkėją, nurodydamas subtiekėjų pakeitimo ir/ar papildomų subtiekėjų pasitelkimo priežastis, būsimus subtiekėjus ir pateikti jų atitikimą pirkimo sąlygose nustatytiems kvalifikacijos reikalavimams pagrindžiančius dokumentus. Pirkėjui sutikus, subtiekėjų keitimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi.

11.7.Subtiekimas nesukuria sutartinių santykių tarp Pirkėjo ir subtiekėjo. Tiekėjas atsako už savo subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Tiekėjo nuo jokių jo įsipareigojimų pagal Sutartį.

11.8.Siekiant užtikrinti tinkamą sutarties vykdymą, Pirkėjas turi teisę reikalauti, kad esmines užduotis atliktų pats pasiūlymą pateikęs Tiekėjas, neperduodant tų užduočių subtiekėjams.

11.9.Jei Tiekėjas sudaro subtiekimo sutartį be Pirkėjo sutikimo, Pirkėjas turi teisę nutraukti Sutartį.

11.10.Jei Pirkėjas turi pagrįstų įtarimų, kad subtiekėjas yra nekompetentingas vykdyti nustatytas pareigas, jis gali reikalauti Tiekėjo nedelsiant surasti kitą subtiekėją, kuris turėtų tinkamą ir Pirkėjui priimtiną kvalifikaciją ir patirtį, arba reikalauti, kad Tiekėjas pats vykdytų subtiekėjui perduotus sutartinius įsipareigojimus.

11.11.Galimas Pirkėjo tiesioginis atsiskaitymas su subtiekėjais.

Jei Subtiekėjas nori pasinaudoti tokia galimybe:

11.11.1. Pirkėjas ne vėliau kaip per 3 darbo dienas nuo informacijos apie tuo metu Tiekėjui žinomų subtiekėjų pavadinimus, kontaktinius duomenis ir jų atstovus gavimo, raštu informuoja subtiekėjus apie tiesioginio atsiskaitymo galimybę;

11.11.2. Subtiekėjas, norėdamas pasinaudoti tiesioginio atsiskaitymo galimybe, turi pateikti raštu prašymą Pirkėjui;

11.11.3. Jei subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, pirkimo sutartį sudariusio Tiekėjo ir jo subtiekėjo;

11.11.4.Vykdant sutartį, PVM sąskaitos faktūros, sąskaitos faktūros, kreditiniai ir debetiniai dokumentai, avansinės sąskaitos ir kiti atsiskaitymo dokumentai bus teikiami naudojant informacinę sistemą „E. sąskaita“;

11.11.5. Su subtiekėju atsiskaitoma per 60 (šešiasdešimt) kalendorinių dienų už Pirkėjui perduotas tinkamas, atitinkančias Sutartyje nustatytus reikalavimus, prekes nuo PVM sąskaitos faktūros gavimo dienos. Atsiskaitoma eurais, mokėjimo pavedimu į subtiekėjo Sutartyje nurodytą sąskaitą. Mokėjimas laikomas įvykdytu, kai pinigai patenka į subtiekėjo Sutartyje nurodytą sąskaitą.

11.11.6.Tiekėjas turi teisę teikti Pirkėjui prieštaravimus dėl nepagrįstų mokėjimų subtiekėjui.

**12. BAIGIAMOSIOS NUOSTATOS**

12.1.Sutartis įsigalioja, kai Sutartį pasirašo abi Sutarties Šalys, ir galioja iki visų sutartinių įsipareigojimų įvykdymo.

* 1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą), toliau nurodytais adresais ar fakso numeriais, kitais adresais ar fakso numeriais,

12.3.Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

12.4.Sutartis sudaryta lietuvių kalba, dviem vienodą juridinę galią turinčiais egzemplioriais – po vieną kiekvienai Šaliai.

12.5.Šią Sutartį sudaro Sutartis ir jos priedai:

12.6.1.Specifikacija/Techninė specifikacija (1 priedas).

1. **ŠALIŲ REKVIZITAI IR PARAŠAI**

|  |  |
| --- | --- |
| **Pirkėjas**  Viešoji įstaiga Utenos ligoninė  Aukštakalnio g. 3, LT-28151 Utena  Įmonės kodas 183854143  PVM kodas *(įstaiga nėra PVM mokėtoja)*  A/s LT 04 7044 0600 0251 6012  AB SEB bankas  Banko kodas 70440  Tel./faksas 8~389 63820  e. p.: [info@utenosligonine.lt](mailto:info@utenosligonine.lt)  Direktorius  \_\_\_\_\_\_\_\_\_\_\_\_\_\_  Dalius Drunga | **Tiekėjas** |

Sutarties 1 priedas

# SPECIFIKACIJA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Prekės pavadinimas | Prekių modelis, tipas, kataloginis numeris, gamintojo pavadinimas | Mato vnt. | Kiekis | Vnt. kaina Eur | | PVM | | Bendra kaina Eur | |
| Be PVM | Su PVM | Dydis % | Suma Eur | Be PVM | Su PVM |
| 1. | **Vaizdo gastroskopas** |  | vnt. | 1 |  |  |  |  |  |  |
| Bendra pasiūlymo kaina Eur (suma skaičiais ir žodžiais) | | | | | | | | | | |

**TECHNINĖ SPECIFIKACIJA**

Pateikiama įrangos techninė specifikacija

**JURIDINIAI ŠALIŲ ADRESAI:**

|  |  |
| --- | --- |
| **Pirkėjas**  Viešoji įstaiga Utenos ligoninė  Aukštakalnio g. 3, LT-28151 Utena  Įmonės kodas 183854143  PVM kodas *(įstaiga nėra PVM mokėtoja)*  A/s LT 04 7044 0600 0251 6012  AB SEB bankas  Banko kodas 70440  Tel./faksas 8~389 63820  e. p. info@utenosligonine.lt  Direktorius  \_\_\_\_\_\_\_\_\_\_\_\_\_  Dalius Drunga  A.V. | **Tiekėjas** |